AS รูด 10% นิวโลว์รอบ 3 เดือน หลังกำไร Q3 ลดฮวบ 47%
AS รูด 10% มาอยู่ที่ 15.10 บ. นิวโลว์รอบ 3 เดือน หลังกำไรไตรมาส 3/65 ลดฮวบ 47% เหลือ 67 ลบ. ส่วนงวด 9 เดือนกำไรลด 25%
AS รูด 10% นิวโลว์รอบ 3 เดือน หลังกำไรไตรมาส 3/65 ลดฮวบ 47% เหลือ 67 ลบ. ส่วนงวด 9 เดือนกำไรลด 25%
14 พ.ย. 2565

ผู้สื่อข่าวรายงานว่า วันนี้ (14 พ.ย.65) ราคาหุ้น บริษัท เอเชียซอฟท์ คอร์ปอเรชั่น จำกัด (มหาชน) หรือ AS ล่าสุด ณ เวลา 12:19 น. อยู่ที่ระดับ 15.10 บาท ลบ 1.70 บาท หรือ 10.12% สูงสุดที่ระดับ 16.30 บาท ต่ำสุดที่ระดับ 15 บาท ด้วยมูลค่าซื้อขาย 63.88 ล้านบาท

ทั้งนี้ราคาหุ้น AS ปรับตัวลงต่ำสุดในรอบ 3 เดือน นับตั้งแต่ราคาหุ้นอยู่ที่ระดับ 14.90 บาท เมื่อวันที่ 27 ก.ค.65 หลังรายงานผลการดำเนินงานงวดไตรมาส 3/65 มีกำไรสุทธิ 67.81 ล้านบาท ลดลง 47.30% จากงวดเดียวกันของปีก่อนที่มีกำไรสุทธิ 128.67 ล้านบาท ส่วนงวด 9 เดือนมีกำไรสุทธิ 258.72 ล้านบาท ลดลง 24.70% จากงวดเดียวกันของปีก่อนมีกำไรสุทธิ 343.57 ล้านบาท